**ПОЗИВ ЗА ПОДНОШЕЊЕ ПОНУДЕ**

|  |  |
| --- | --- |
| **Назив наручиоца:** | Министарство грађевинарства, саобраћаја и инфраструктуре |
| **Адреса Наручиоца:** | Београд, улица Немањина број 22-26 |
| **Интернет страница наручиоца:** | [www.mgsi.gov.rs](http://www.mgsi.gov.rs) |
| **Врста наручиоца:** | Орган државне управе |
| **Врста поступка јавне набавке:** | Oтворени поступак јавне набавке - јавна набавка број 12/2017 |
| **Врста предмета:** | Услуге |
| **Опис предмета набавке, назив и ознака из општег речника набавке:** | Услуге израде Идејног пројекта са студијом оправданости изградње „Прве А фазе“ државног пута I. реда, на траси постојећег државног пута I-Б реда бр.24 (раније М-1.11), веза Коридор 10 – Крагујевац, од км 0+000,00 (петља “Крагујевац“ на аутопуту Е-75 - раније петља “Баточина”) до км 5+000,00 (крај будуће петље „Баточина-исток“), назив и ознака из општег речника набавки: 71320000-7 услуге техничког пројектовања |

|  |  |
| --- | --- |
| **Критеријум за доделу уговора:** | Одлука о додели уговора донеће се применом критеријума најнижа понуђена цена. Уколико два или више понуђача понуде исту цену изабраће се понуда оног понуђача који понуди краћи рок за израду Идејног пројекта са студијом оправданости. |
| **Начин преузимања конкурсне документације, односно интернет адреса где је конкурсна документација доступна:** | Конкурсна документација се преузима на Порталу Управе за јавне набавке: [portal.ujn.gov.rs](http://portal.ujn.gov.rs) или на интернет страници Наручиоца: [www.mgsi.gov.rs](http://www.mgsi.gov.rs).  |
| **Начин подношења понуде и рок за подношење понуде:** | Понуду поднети на преузетој конкурсној документацији уз потпис и оверу печатом од стране овлашћеног лица на назначеним местима у прилозима. Понуда се припрема и подноси у складу са одредбама Закона о јавним набавкама и условима одређеним у овој конкурсној документацији. Понуда мора бити јасна и недвосмислена, откуцана или читко попуњена и која у прилогу садржи све тражене доказе о испуњености услова за учешће у поступку набавке. Сви документи у понуди морају бити повезани у целину и запечаћени, тако да се не могу накнадно убацивати, одстрањивати или замењивати појединачни листови, односно прилози, а да се видно не оштете листови или печат. Понуђач је дужан да овако обрађену понуду преда у запечаћеној и обезбеђеној коверти или кутији тако да се приликом отварања понуде може са сигурношћу утврдити да се први пут отвара, са назнаком: **„Понуда за јавну набавку** - **услуге израде Идејног пројекта са студијом оправданости изградње „Прве А фазе“ државног пута I реда, на траси постојећег државног пута I-Б реда бр. 24 (раније М-1.11), веза Коридор 10 – Крагујевац, од км 0+000,00 (петља “Крагујевац“ на аутопуту Е-75 - раније петља “Баточина”) до км 5+000,00 (крај будуће петље „Баточина-исток“), број ЈН 12/2017 - НЕ ОТВАРАТИ”**, на адресу: Министарство грађевинарства, саобраћаја и инфраструктуре, Немањина 22-26, Београд, преко писарнице Управе за заједничке послове републичких органа. На полеђини коверте односно кутије потребно је навести назив и адресу понуђача.У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.**Рок за подношење понуде истиче 18.04.2017. године у 12 часова.** Неблаговременом ће се сматрати понуда која није примљена од стране наручиоца до назначеног датума и часа. Наручилац ће по окончању поступка јавног отварања понуда, вратити понуђачима, неотворене, све неблаговремено поднете понуде, са назнаком да су поднете неблаговремено. Понуђач може да поднесе само једну понуду. |
| **Место, време и начин отварања понуда:** | Отварање понуда ће се обавити јавно, по истеку рока за подношење понуда, **дана 18.04.2017. године, са почетком у 12,30 часова**, на адреси Наручиоца: Министарство грађевинарства, саобраћаја и инфраструктуре, **Немањина 22, Београд, VI спрат, Maла сала, Блок А.** |
| **Услови под којима представници понуђача могу учествовати у поступку отварања понуда:** | У поступку отварања понуда активно могу учествовати само овлашћени представници понуђача. Представник понуђача дужан је да достави уредно оверено овлашћење (потписано и оверено печатом) за учествовање у отварању понуда. |
| **Рок за доношење одлуке:** | Одлука о додели уговора биће донета у року до 25 (двадесетпет) дана од дана јавног отварања понуда. |
| **Лице за контакт:** | Снежана Шокчанић, е-mail: snezana.sokcanic@mgsi.gov.rs и Ирена Поповић, е –mail: irena.popovic@mgsi.gov.rs |